ລາຍໄດ້ຕໍ່ຄອບຄົວໃນ ສະຫະລັດ ຂະຫຍາຍ ຕົວຂຶ້ນໃນປີ 2015
ມີປະຊາຊົນ ອາເມຣິກັນ 43 ລ້ານຄົນ ທີ່ຖືກລະບຸວ່າ ດຳລົງ​ຊີວິດຢູ່ໃນຄວາມທຸກຍາກ ໃນປີ 2015.
ຂໍ້ມູນການສຳຫຼວດຈຳນວນປະຊາກອນສະບັບໃໝ່ຂອງ ສະຫະລັດ ໄດ້ສະແດງໃຫ້ເຫັນ ລາຍໄດ້ສຳລັບຄອບຄົວປະຊາຊົນ ອາເມຣິກັນ ເພີ່ມຂຶ້ນຫຼາຍກວ່າ 5 ເປີເຊັນໃນປີ 2015 ທີ່ຜ່ານມາ, ເຊິ່ງເປັນການສົ່ງສັນ ຍານໃນສິ່ງທີ່ບັນດາວິເຄາະກຳລັງຍົກຍ້ອງວ່າ ເປັນຈຸດຕ່າວປີ້ນໃນການຟື້ນຕົວຄືນ ຈາກພາວະເສດຖະກິດຕົກຕ່ຳໂລກ ທີ່ໄດ້ເລີ່ມຂຶ້ນ ໃນປີ 2007 ຂໍ້ມູນດັ່ງກ່າວ ເຊິ່ງໄດ້ຖືກເປີດເຜີຍໃນວັນອັງຄານວານນີ້, ສະແດງໃຫ້ເຫັນການເພີ່ມຂຶ້ນ 5 2 ເປີເຊັນໃນທົ່ວທຸກພາກພື້ນຂອງປະເທດ ແລະ ທຸກກຸ່ມອາຍຸຄົນ, ເປັນການສິ້ນສຸດ ຂອງລາຍໄດ້ຊົບເຊົາ ທີ່ມີມາ 8 ປີ ນອກນັ້ນມັນຍັງໄດ້ສະແດງໃຫ້ເຫັນວ່າ ລະດັບຄວາມ ທຸກຍາກໃນປະເທດໄດ້ຫຼຸດລົງ 1 2 ເປີເຊັນ, ເຊິ່ງຫຼຸດລົງ 3 ລ້ານ 5 ແສນຄົນ ເປັນປະມານ 8 ເປີເຊັນ ເປັນການຫຼຸດລົງຫຼາຍທີ່ສຸດພາຍໃນ 1 ປີໃນຮອບເກືອບເຄິ່ງສັດຕະວັດ ມີປະຊາຊົນ ອາເມຣິກັນ 43 ລ້ານຄົນ ໄດ້ຖືກລະບຸວ່າ ດຳລົງຊີວິດຢູ່ໃນຄວາມທຸກຍາກ ໃນປີ 2015, ເຊິ່ງຫຼຸດລົງ 3 ລ້ານ 5 ແສນຄົນຈາກປີ 2014 ພ້ອມກັນນັ້ນ, ຈຳນວນປະຊາ ຊົນ ອາເມຣິກັນ ທີ່ບໍ່ມີປະກັນສຸຂະພາບກໍໄດ້ສືບຕໍ່ຫຼຸດລົງໃນແຕ່ລະປີ, ຄືຫຼຸດລົງ 1 3 ເປີ ເຊັນ ຈາກຈຳນວນກາຍ 9 ເປີເຊັນໜ້ອຍໜຶ່ງ ເຖິງແມ່ນວ່າຈະໄດ້ບັນລຸຜົນຢ່າງຫຼວງຫຼາຍ, ຂໍ້ມູນໄດ້ສະແດງໃຫ້ເຫັນວ່າ ລາຍໄດ້ປານ ກາງຍັງຄົງຢູ່ທີ່ 1 6 ເປີເຊັນຕ່ຳກວ່າປີ 2007, ເຊິ່ງແມ່ນປີທີ່ການຫວ່າງງານໃນ ສະຫະລັດ ໄດ້ເລີ່ມສູງຂຶ້ນແລະ ຕະຫຼາດ ຊື້ຂາຍເຮືອນໄດ້ດິ່ງຕ່ຳລົງ ວິກິດການດັ່ງກ່າວໄດ້ສ້າງພາວະ ເສດຖະ ກິດຕົກຕ່ຳຄັ້ງໃຫຍ່ໃນປີ 2008, ເຊິ່ງໄດ້ປ່ຽນແປງຕະຫຼາດຕ່າງໆໃນ ຢູໂຣບ ແລະ ເອເຊຍ ແລະ ໄດ້ກະຕຸ້ນໃຫ້ມີການສູນເສຍວຽກງານຢ່າງຫຼວງຫຼາຍ ພ້ອມກັບການຕັດການໃຊ້ຈ່າຍຕ່າໆຂອງລັດຖະບານໃນ ສະຫະລັດ ແລະ ຕ່າງປະເທດລົງ